L 188/42 Jurnalul Oficial al Uniunii Europene 19.7.2011 DECIZIA 2011/429/PESC A CONSILIULUI din 18 iulie 2011 privind poziția Uniunii Europene cu privire la cea de A șaptea conferință de examinare a statelor părți la Convenția privind interzicerea dezvoltării, fabricării și stocării armelor bacteriologice (biologice) sau cu toxine și distrugerea acestora (BTWC) CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, întrucât: (1) La 12 decembrie 2003, Consiliul European a adoptat Strategia UE de luptă împotriva proliferării armelor de distrugere în masă, care vizează printre altele conso- lidarea  Convenției privind interzicerea dezvoltării, fabricării şi stocării armelor bacteriologice (biologice) sau cu toxine şi distrugerea acestora (BTWC), continuarea dezbaterii asupra mecanismului de verificare a BTWC, susținerea universalizării şi a punerii în aplicare la nivel național a BTWC, inclusiv prin intermediul dreptului penal, precum și o mai bună asigurare a respectării acestei convenții. ( La 28 aprilie 2004, Consiliul de Securitate al Organizației Naţiunilor Unite a adoptat în unanimitate Rezoluţia 1540 (2004), care califică proliferarea armelor de distrugere în masă și a vectorilor acestora drept amenințare la adresa păcii și securității internaționale. La 27 aprilie 2006, Consiliul de Securitate al Organizației Naţiunilor Unite a adoptat cu unanimitate Rezoluţia 1673 (2006) în vederea intensificării eforturilor de promovare a punerii depline în aplicare a Rezoluţiei 1540 (2004). Punerea în aplicare a dispozițiilor acestor rezoluții contribuie la punerea în aplicare a BTWC. (3) La 26 august 1988, Consiliul de Securitate al ONU a adoptat Rezoluția 620 (1988) care, printre altele, îl încu- rajează pe Secretarul General să desfăşoare cu prompti- tudine anchete ca răspuns la afirmațiile privind utilizarea unor arme chimice şi bacteriologice (biologice) sau cu toxine, care constituie o încălcare a protocolului de la Geneva din 1925. La 8 septembrie 2006, Adunarea Generală a adoptat Strategia globală a Organizaţiei Naţiunilor Unite de combatere a terorismului, anexată la Rezoluția 60/288, prin care statele membre îl încu- rajează pe Secretarul General să actualizeze registrul său de experţi și de laboratoare, precum şi orientările și procedurile tehnice pe care Secretarul General le are la dispoziție pentru investigarea eficientă și la timp a unor astfel de afirmații. (4) Cea de a şasea conferință de examinare a statelor părți la BTWC a hotărât că cea de a șaptea conferință de examinare va fi organizată la Geneva cel mai târziu în 2011 şi că aceasta ar trebui să examineze funcţionarea BTWC, ținând seama, printre altele, de noile evoluții ştiințifice și tehnologice relevante pentru BTWC, precum şi de progresele realizate de statele părți la BTWC (denumite în continuare „statele părţi”) cu privire la punerea în aplicare a obligațiilor asumate în cadrul BTWC şi cu privire la punerea în aplicare a deciziilor şi a recomandărilor convenite în cadrul celei de a șasea conferințe de examinare. (5) La 27 februarie 2006, Consiliul a adoptat Acţiunea comună 2006/184/PESC (!), iar la 10 noiembrie 2008 Consiliul a adoptat Acţiunea comună 2008/858/PESC (2). Ambele acţiuni comune promovează universalitatea BTWC şi sprijină punerea sa în aplicare de către statele părți. În plus, Acţiunea comună 2008/858/PESC promovează prezentarea de către statele părți a declara- țiilor privind măsurile de consolidare a încrederii (CBM) şi acordă sprijin pentru procesul intersesional privind BTWC. (6)  Paralel cu Acţiunea comună 2006/184/PESC, Uniunea Europeană a aprobat Planul de acţiune privind armele biologice și toxice, complementar acţiunii comune a UE în sprijinul BTWC (?), în ceea ce priveşte BTWC, în care statele membre s-au angajat să prezinte ONU declarații privind CBM, în fiecare an în luna aprilie, precum şi să prezinte Secretarului General al ONU liste cu experți și laboratoare relevante, pentru a facilita eventuale anchete privind presupusa utilizare de arme (chimice) biologice și cu toxine. (7)  În perspectiva viitoarei conferințe a şaptea de examinare a BTWC, care va fi organizată în perioada 5-22 decembrie 2011, se impune actualizarea poziției Uniunii Europene, ADOPTĂ PREZENTA DECIZIE: Articolul 1 Obiectivul Uniunii în cadrul celei de a șaptea conferințe de examinare a Convenției privind interzicerea dezvoltării, fabricării şi stocării armelor bacteriologice (biologice) sau cu toxine și distrugerea acestora (BTWC) este acela de a examina func- ționarea BTWC şi de a explora opţiunile pentru consolidarea acesteia. În vederea atingerii acestor obiective, Uniunea înaintează propuneri concrete în perspectiva celei de a șaptea conferințe de examinare care urmează să se desfăşoare între 5 și 22 decembrie 2011. JO L 65, 7.3.2006, p. 51. (') JO L 302, 13.11.2008, p. 29. JO C 37, 9.3.2006, p. 1.